# Taupo

* Aquest article tracta sobre la ciutat. Vegeu-ne altres significats a «llac Taupo».
Taupo (en maori: Taupō-nui-a-Tia) és un poble localitzat a la costa del llac Taupo al centre de l'illa del Nord de Nova Zelanda. És la seu del consell del districte de Taupo i es localitza al sud de la regió de Waikato. Taupo tenia 22.600 habitants i el districte de Taupo tenia 34.100 habitants el juny de 2011.

## Etimologia

El nom de Taupo, el qual és el nom comú del poble, és la versió curta del seu nom complet, Taupō-nui-a-Tia. La traducció literal del maori tradueix el nom complet de la ciutat com «El gran mantell de Tia», on Tia és el nom del descobridor del llac.

## Economia

Taupo és un centre turístic, particularment a l'estiu, ja que ofereix vistes panoràmiques del llac i de les muntanyes volcàniques del Parc Nacional de Tongariro al sud. Ofereix gran nombre d'activitats turístiques incloent paracaigudisme, motos d'aigua i parapents.
Taupo serveix com a diverses plantacions de boscos de pins incloent el bosc de Kaingaroa, el bosc artificial més gran del món, i indústries relacionades. Una gran serradora es localitza aproximadament a tres quilòmetres al nord-est del poble a la carretera Centennial Drive.

## Clima

Paràmetres climàtics mitjans de Taupo :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura diària màxima °C (°F) | 23,3 (73,9) | 23,3 (73,9) | 20,9 (69,6) | 17,6 (63,7) | 14,1 (57,4) | 11,8 (53,2) | 11,2 (52,2) | 12,1 (53,8) | 14,1 (57,4) | 16,5 (61,7) | 19 (66,2) | 21,3 (70,3) | 16,9 (62,4) |
| Temperatura diària mínima °C (°F) | 11,5 (52,7) | 11,6 (52,9) | 10,2 (50,4) | 7,4 (45,3) | 4,9 (40,8) | 3,4 (38,1) | 2,2 (36) | 3 (37,4) | 4,7 (40,5) | 6,6 (43,9) | 8,4 (47,1) | 10,1 (50,2) | 7,1 (44,8) |
| Precipitació total mm (polzades) | 85 (3,3) | 77 (3) | 83 (3,3) | 74 (2,9) | 87 (3,4) | 99 (3,9) | 105 (4,1) | 109 (4,3) | 99 (3,9) | 102 (4) | 85 (3,3) | 108 (4,3) | 1.102 (43,4) |
| Font: NIWA Climate Data ||||||||||||||

## Política

Nacionalment, Taupo s'ubica en la circumscripció electoral general de Taupō i a la circumscripció electoral maori de Waiariki de la Cambra de Representants de Nova Zelanda.
Taupō es considera una circumscripció a vegades liberal i a vegades conservadora. Des de les eleccions de 2008 ha guanyat sempre el Partit Nacional, i el Partit Laborista no ha guanyat des de les eleccions de 2005; des de les eleccions de 2008 ha guanyat sempre Louise Upston. En les eleccions de 2011 Upston guanyà amb el 63,65% del vot de la circumscripció. En segon lloc quedà Frances Campbell del Partit Laborista amb el 20,73% del vot.
Waiariki, per altra banda, es considera una circumscripció liberal. Des de les eleccions de 2005 ha guanyat sempre el Partit Maori, i el Partit Laborista no ha guanyat des de les eleccions de 2002; des de les eleccions de 2005 ha guanyat sempre Te Ururoa Flavell. En les eleccions de 2011 Flavell guanyà amb el 43,05% del vot de la circumscripció. En segon lloc quedà Annette Sykes del Partit Mana amb el 32,45% del vot.

## Ciutats agermanades

Taupo està agermanada amb quatre municipis:
* Hakone (Japó)
* Nouméa (Nova Caledònia)
* Suzhou (Xina)
* Xi'an (Xina)

## Referències

* ↑ (anglès) «Subnational population estimates at 30 June 2011 (boundaries at 1 July 2011)». Statistics New Zealand. [Consulta: 22/07/2012.]
* ↑ (anglès) «Climate Data». NIWA. [Consulta: 05/08/2012.]
* ↑ (anglès) «Official Count Result – Taupō Arxivat 2013-02-08 a Wayback Machine.». Comissió Electoral. [Consulta: 05/08/2012.]
* ↑ (anglès) «Official Count Results – Waiariki Arxivat 2012-05-23 a Wayback Machine.». Comissió Electoral. [Consulta: 05/08/2012.]

## Vegeu també

* Llac Taupo

## Enllaços externs

* (anglès) Pàgina web oficial del consell del districte de Taupo